Quatro MPN

Quatro MPN var et nettverksselskap registrert på Seychellene grunnlagt i 2008 av svenske Uno Karlsson og norske Asle Gunnar Frydenlund. Involvert var også britiske Lincoln Fraser og Jared Brook, kjent for å ha stått bak det gigantiske bedragerikonseptet Imperial Consolidated. Frydenlund var sentral i utbredelsen av World Games Inc. i Norge, etter konkursen i dette selskapet var han engasjert i konseptet PowerTeamGlobal før han etablerte Quatro.

Nye medlemmer ble invitert til å kjøpe B-aksjer i selskapet Quatro Finance Ltd. der midlene skulle lånes ut til samarbeidende selskaper som skulle generere profitt, blant annet gjennom satsing på miljøvennlig olje. Selskapet fremholdt på sine nettsider at de hadde mer enn  medlemmer i 70 land, og markedsførte seg selv som en enestående mulighet til å tjene penger. Selskapet var ett av flere som Lottertilsynet advarte mot i kjølvannet av den store pyramidebølgen på begynnelsen av 2000-tallet.

Da den forespeilede avkastningen uteble hevdet Quatros ledelse at selskapet var blitt utsatt for bedrageri av sine samarbeidspartnere. Ifølge britiske registre ble Quatro MPN Limited oppløst sommeren 2010.

 QCoopers 

I 2009 lanserte Quatro konseptet QCoopers, hvis markedsføring og forretningsmodell lignet mye på pyramideselskapet Global Pension Plan.Renten - Nonsense aus Schweden Anwalt-Suchservice Medlemmer av Quatro fikk tilbud om rabattert medlemskap, mens ikke-medlemmer kunne betale 60 € og oppover for å bli medlem. Det ble lovet en avkastning på opptil 1000 ganger innsatsen, og at det bare var plass til et visst antall medlemmer. Når alle plassene var fylt opp skulle utbetalingene starte. Ifølge selskapets egne nyhetsbrev skjedde dette 25. april 2010, men det ble aldri utbetalt noe av den forespeilede avkastning. I 2011 hevdet Quatros ledelse i et nyhetsbrev at det var medlemmer som hadde formidlet feilinformasjon om konseptet og som dermed hadde ledet til urealistiske forventninger om avkastning.

 Referanser 

Kategori:Pyramidespill
Kategori:Selskaper etablert i 2008